Stewige stut in motorruit vir stabiele foto's | Landbou
Stewige stut in motorruit vir stabiele foto's
Die WinPod, kort vir Window Tripod, word oor 'n voertuigruit geplaas en bied 'n vaste stut vanwaar jy 'n foto kan neem. Afgesien van groter stabiliteit bied die WinPod ook beskerming vir jou kameratoerusting, dit is duursaam, kompak en maklik om skoon te maak.
Die WinPod bestaan uit 'n swart PVC-montering en 'n boontjiesak van tentseil. Die binnekant het 'n sagte bedekking wat die ruit beskerm. Die tentseil is in swart en grys beskikbaar en word bo-op die PVC-montering met kleefstroke geheg.